paragraph_text: Krenuo je Bilić u pomlatku splitskog Hajduka gdje je debitirao sezone 98./99. Sljedeće sezone, ipak, poslan je na posudbu u niželigaša Mosor iz Žrnovnice. Sljedeće se sezone vraća u Hajduk, te u konkurenciji s Vučkom, Deranjom i Baturinom uspijeva izboriti status prvotimca. S 20 godina bitan je napadač "majstora s mora", a već nagodinu i prvak Hrvatske. Pamti se i krasan pogodak iz slobodnjaka protiv Mallorce na Poljudu.